**LIVERPUL**

**Liverpul** ([engl.](http://sr.wikipedia.org/wiki/%D0%95%D0%BD%D0%B3%D0%BB%D0%B5%D1%81%D0%BA%D0%B8_%D1%98%D0%B5%D0%B7%D0%B8%D0%BA) *Liverpool*) je grad u [Ujedinjenom Kraljevstvu](http://sr.wikipedia.org/wiki/%D0%A3%D1%98%D0%B5%D0%B4%D0%B8%D1%9A%D0%B5%D0%BD%D0%BE_%D0%9A%D1%80%D0%B0%D1%99%D0%B5%D0%B2%D1%81%D1%82%D0%B2%D0%BE) u [Engleskoj](http://sr.wikipedia.org/wiki/%D0%95%D0%BD%D0%B3%D0%BB%D0%B5%D1%81%D0%BA%D0%B0). Nalazi se na ušću reke [Mersi](http://sr.wikipedia.org/wiki/%D0%9C%D0%B5%D1%80%D0%B7%D0%B8) u [Irsko more](http://sr.wikipedia.org/wiki/%D0%98%D1%80%D1%81%D0%BA%D0%BE_%D0%BC%D0%BE%D1%80%D0%B5). Prema popisu iz 2011. u gradu je živelo 466.400 stanovnika. Po tome je Liverpul treći najveći grad Engleske, a četvrti u UK. U široj okolini Liverpula živi oko 2 miliona ljudi.

Osnovan je kao kraljevsko naselje 1207. godine i stare ulice još uvek imaju plan koji je postavio [Jovan bez Zemlje](http://sr.wikipedia.org/wiki/%D0%88%D0%BE%D0%B2%D0%B0%D0%BD_%D0%B1%D0%B5%D0%B7_%D0%97%D0%B5%D0%BC%D1%99%D0%B5), ali do sredine 16. veka broj stanovnika bio je još samo oko 500. Do 18. veka, trgovina iz [Zapadne Indije](http://sr.wikipedia.org/wiki/%D0%97%D0%B0%D0%BF%D0%B0%D0%B4%D0%BD%D0%B5_%D0%98%D0%BD%D0%B4%D0%B8%D1%98%D0%B5), [Irske](http://sr.wikipedia.org/wiki/%D0%98%D1%80%D1%81%D0%BA%D0%B0) i kontinentalne Evrope, zajedno s bliskim vezama s atlantskom trgovinom [robljem](http://sr.wikipedia.org/wiki/%D0%A0%D0%BE%D0%BF%D1%81%D1%82%D0%B2%D0%BE), omogućili su privrednu ekspanziju Liverpula. Kao istorijski deo [Lankašira](http://sr.wikipedia.org/wiki/%D0%9B%D0%B0%D0%BD%D0%BA%D0%B0%D1%88%D0%B8%D1%80), Liverpul je urbanizacijom i širenjem kao glavna engleska luka dobio status grada 1880. godine. Do ranog 19. veka, 40% svetske trgovine je prošlo kroz gradske dokove, doprinoseći rastu Liverpula kao glavnog grada zapadne Engleske.

Godine 2007. grad je slavio svoju 800. godišnjicu. Liverpul je u svetu poznat kao kulturni centar, sa bogatom istorijom u [popularnoj muzici](http://sr.wikipedia.org/w/index.php?title=%D0%9F%D0%BE%D0%BF%D1%83%D0%BB%D0%B0%D1%80%D0%BD%D0%B0_%D0%BC%D1%83%D0%B7%D0%B8%D0%BA%D0%B0&action=edit&redlink=1) (najpoznatiji [Bitlsi](http://sr.wikipedia.org/wiki/%D0%91%D0%B8%D1%82%D0%BB%D1%81%D0%B8)), kao i po fudbalskim klubovima [Liverpul](http://sr.wikipedia.org/wiki/%D0%A4%D0%9A_%D0%9B%D0%B8%D0%B2%D0%B5%D1%80%D0%BF%D1%83%D0%BB) i [Everton](http://sr.wikipedia.org/wiki/%D0%A4%D0%9A_%D0%95%D0%B2%D0%B5%D1%80%D1%82%D0%BE%D0%BD).